CELEX: 62008CN0278
Language: et
Date: 2008-06-26 00:00:00
Title: Kohtuasi C-278/08: Eelotsusetaotlus, mille esitas Oberster Gerichtshof (Austria) 26. juunil 2008 — Die BergSpechte Outdoor Reisen und Alpinschule Edi Koblmüller GmbH versus Günter Guni und trekking.at Reisen GmbH

30.8.2008   
            
            
               ET
            
            
               Euroopa Liidu Teataja
            
            
               C 223/30
            
         Eelotsusetaotlus, mille esitas Oberster Gerichtshof (Austria) 26. juunil 2008 — Die BergSpechte Outdoor Reisen und Alpinschule Edi Koblmüller GmbH versus Günter Guni und trekking.at Reisen GmbH
   (Kohtuasi C-278/08)
   (2008/C 223/46)
   Kohtumenetluse keel: saksa
   Eelotsusetaotluse esitanud kohus
   Oberster Gerichtshof
   Põhikohtuasja pooled
   
      Kassatsioonkaebuse esitaja: Die BergSpechte Outdoor Reisen und Alpinschule Edi Koblmüller GmbH
   
      Vastustaja: Günter Guni und trekking.at Reisen GmbH.
   Eelotsuse küsimused
   
               1.
            
            
               Kas 21. detsembri 1988. aasta esimese nõukogu direktiivi 89/104/EMÜ kaubamärke käsitlevate liikmesriikide õigusaktide ühtlustamise kohta (edaspidi „direktiiv 89/104”) (1) artikli 5 lõiget 1 tuleb tõlgendada nii, et kaubamärki kasutatakse selle omanikule antud viisil, kui otsingumootori operaator reserveerib kaubamärgi või sellega sarnase tähise (näiteks sõna- ja kujutismärgi sõnaline osa) märksõnana ning kaubamärgi või sellega sarnase tähise otsingusõnana otsingumootorisse sisestamisel ilmub ekraanil reklaam identse või sarnase kauba või teenuse kohta?
            
         
               2.
            
            
               Esimesele küsimusele jaatava vastuse korral:
               
                           A)
                        
                        
                           Kas identse kauba või teenuse reklaamimiseks kaubamärgiga identse otsingusõna kasutamisel rikutakse kaubamärgiomaniku ainuõigust sõltumata sellest, kas otsitav reklaam ilmub otsingutulemuste nimekirjas või sellest ruumiliselt eraldatud reklaamblokis ja kas see on tähistatud kui „spondeeritud link”?
                        
                     
                           B)
                        
                        
                           Kas kaubamärgiga identse tähise kasutamisel sarnase kauba või teenuse puhul või kaubamärgiga sarnase tähise kasutamisel identse kauba või teenuse puhul tuleb segiajamise tõenäosus juba siis välistada, kui reklaam on tähistatud „spondeeritud lingina” ja/või ei ilmu otsingutulemuste nimekirjas, vaid sellest ruumiliselt eraldatud reklaamblokis?
                        
                     
         
      (1)  EÜT 1989, L 40, lk 1; ELT eriväljaanne 17/01, lk 92.